පිටවලපතනට යන මාර්ග දෙපස, කුඹුරු දුම්කොළ වගාවන් හා ගොඩ ගොවිතැන් බහුලව දැකගත හැකියි. මොවුන්ගේ ජීවන වෘත්තීන්ද කිතුල් හා සම්බන්ධව සිදුකරනවා. පිටවලපතන ගම කඳුවලින් වටවූ සොබා දහමේ චමත්කාර දසුනක් ලෙස සඳහන් කළ හැකියි. ගමට යන මාර්ගයේ මල් වර්ගද බහුලව දැකගත හැකියි. මෙහි ගැමියන් ඉතා දුෂ්කර ජීවන රටාවක් ගෙවා දැමූවද මුහුණෙහි සිනහව අව්‍යාජ වූවක්. ගමට පැමිණෙන සැම අමුත්තෙකුම ඉතා සොඳුරු ලෙසි ඔවුන් පිළිගන්නවා. හැකි සැම අයුරින්ම සංග්‍රහ කරති. පිටවලපතන ගම සංචාරය කරමින් ඉදිරියට පැමිණීමේදී හමුවන්නේ තෙල්ගමුව ඔයයි. මෙය දියනෑමට වගේම, විවේක සුවය ගත කිරීමට කදිම තැනක් ලෙස හඳුන්වාදීමට පුළුවන්. ඉන්පසු නැවත රිවස්ටන් - වස්ගමු ප්‍රධාන මාර්ගයට පිවිසීමට හැකියාව තිබෙනවා.
පිටවලපතනට යන මාර්ග දෙපස දැකගත හැකි වගාවන් මොනවාද?
දුම්කොළ වගාවන්